આ પહેલાં સહારનપુરમાં ૨૦૧૦ના વર્ષમાં ચિન્હિત કરાયેલા ૧૦ શંકાસ્પદ પર નજર રાખવામાં આવી રહી છે. દેશની ઘણી મોટી આતંકી ગતિવિધિઓમાં સહારનપુર કનેક્શનના કારણે પેરિસ હુમલા બાદથી ગુપ્તચર સંસ્થાઓ સહારનપુરને લઈને ખૂબ જ એલર્ટ છે. તાજેતરમાં પેરિસમાં થયેલા આઈએસઆઈએસના હુમલા બાદ કેન્દ્રીય ગુપ્તચર સંસ્થાઓએ સહારનપુરના આતંકી કનેક્શનની તપાસ શરૂ કરી દીધી છે. આ માટે ગુપ્તચર એજન્સીઓએ ત્યાં પગપેસારો કરી દીધો છે. ગુપ્તચર સંસ્થાઓએ દેશભરમાં આવા ૧૫૦ લોકોની ઓળખ કરી છે, જે આઈએસની ગતિવિધિઓથી પ્રભાવિત છે તેમાં મોટા ભાગના દક્ષિણ ભારતના યુવકો છે, જે ઓનલાઈન તથા સોશિયલ મીડિયાના માધ્યમથી આઈએસઆઈએસના સંપર્કમાં છે. સહારનપુર સંવેદનશીલ વિસ્તાર છે. આવામાં સ્થાનિક ગુપ્તચર સંસ્થાઓની સાથે કેન્દ્રીય એજન્સીઓની રીંગ પણ અહીં શોધખોળ માટે પહોંચી ચૂકી છે.